En þegar faðir hans dó árið 1760 venti Jean-Baptiste sínu kvæði í kross , gekk í her Frakkakonungs og barðist við Prússa í Niðurlöndum í Sjö ára stríðinu . Árið 1768 varð hann fyrir slysi sem batt enda á hermannsferil hans . Jean-Baptiste Lamarck slapp án skakkafalla gegnum hremmingar frönsku byltingarinnar . Þótt kenning hans tæki til alls jarðlífs , taldi hann að auðveldara væri að sjá þróunina að störfum í ófullkomnari formum lífvera en þeim sem náð hefðu meiri fullkomnun og þar með meira jafnvægi , og valdi öðru fremur dæmi úr heimi hryggleysingjana . Lamarck útfærði kenninguna svo nánar í safnriti sínu um hryggleysingja : Histoire naturelle des animaux sans vertèbres , sem kom út í sjö bindum á árunum 1815 til 1822 . En sá skilningur Lamarcks , að „ ný líffæri “ þroskist innan einstaklinga , er rangur . Stenst alls ekki . ) Cuvier sýndi fram á fylgni á milli margra einkenna í líkamsbyggingu og lífshátta dýra . Þannig hefur rándýr hvorki horn né klaufir og gróðuræta ekki vígtennur eða hvassar klær . Cuvier gat út frá óverulegum hluta af torkennilegu dýri , svo sem beini , horni eða tönn , sem fannst í fornum jarðlögum , ráðið margt um líkamsbyggingu og lífsmáta þess . Verður sú saga ekki rakin hér , en vísað í svör á Vísindavefnum um Georges Cuvier eftir undirritaðan , sjá heimildaskrá . Eftirmæli hans um þennan kollega sinn voru svo rætin að þau fengust ekki birt í annálum Akademíunnar .